钦定古今图书集成/明伦汇编/闺媛典/第015卷 > 春晓曲 王龙起
## 钦定古今图书集成/明伦汇编/闺媛典/第015卷 > 春晓曲 王龙起

“金台烛尽麝光寒，锦帐罗帏绣被单。洞房寂寞不忍
睡，起看北斗横阑干。阑干倒影珠帘揭，铜龙夜泣声
初歇。杨柳枝头生冷烟，芭蕉叶上留残月。广阁高楼
临大路，碧窗画栋连朱户。杳杳阶除千朵花，曲曲屏
风半边树。树树花枝啼鸟多，花开花落春风和。长衫
小袖未梳洗，露气含香湿绮罗。为谁脉脉愁无语，印”
镜红颜双玉箸。此情欲说更难会。良人昨日应官去。